b"\n_START_ARTICLE_\nLlei de l'\xc3\xa0rea metropolitana d'Hamburg\n_START_SECTION_\nL\xc3\xbcbeck\n_START_PARAGRAPH_\nLa ciutat hanse\xc3\xa0tica lliure de L\xc3\xbcbeck perd la seva independ\xc3\xa8ncia i s'integr\xc3\xa0 a la prov\xc3\xadncia de Slesvig-Holstein. L'exclavament oldenburgu\xc3\xa8s de L\xc3\xbcbeck va esdevenir el districte d'Eutin de Slesvig-Holstein. Els exclavaments meridionals de L\xc3\xbcbeck van passar al districte del Ducat de Lauenburg. L\xc3\xbcbeck tamb\xc3\xa9 perd els seus exclavaments a Mecklenburg-Strelitz.\n_START_SECTION_\nAltres canvis\n_START_PARAGRAPH_\nLes ciutats de Wilhelmshaven (Pr\xc3\xbassia) i R\xc3\xbcstringen (Oldenburg) es van fusionar. L'exclavament oldenburgu\xc3\xa8s de Birkenfeld esdevingu\xc3\xa9 un districte a la prov\xc3\xadncia prussiana del Rin. Mecklenburg-Strelitz i Pr\xc3\xbassia van haver de bescanviar els enclavaments respectius. Ratzeburg pass\xc3\xa0 al districte del Ducat de Lauenburg i esdevingu\xc3\xa9 la capital del districte, en lloc de Lauenburg d'Elba.\n_START_SECTION_\nDespr\xc3\xa9s de 1945\n_START_PARAGRAPH_\nDespr\xc3\xa9s de l'alliberament del 1945, sota l'ocupaci\xc3\xb3 dels aliats, Harburg, \xc3\x80ltona i L\xc3\xbcbeck van intentar canviar la llei i recobrar els seus drets i autonomia anterior, per\xc3\xb2 sense \xc3\xa8xit. L\xc3\xbcbeck va procedir davant de la cort constitucional (Bundesverfassungsgericht) per a recobrar el seu estatut de ciutat-estat, per\xc3\xb2 el 1956 va perdre i quedar definitivament a Slesvig-Holstein. El 1969 els estats Slesvig-Holstein i Hamburg van concloure el pacte de Cuxhaven al qual Hamburg abandon\xc3\xa0 definitivament qualsevol pretensi\xc3\xb3 territorial al port de Cuxhaven. A canvi va rebre la sobirania de Neuwerk i Sch\xc3\xa4rhorn, als quals la ciutat pensava construir un port d'alta mar. Des d'aleshores, les dues illes fan part del districte d'Hamburg-Mitte. Els projecte de construcci\xc3\xb3 de port va abandonar-se."